**Záhorská knižnica v Senici, Záhorská galéria Jána Mudrocha v Senici, Záhorské múzeum v Skalici,  
organizácie v zriaďovateľskej pôsobnosti Trnavského samosprávneho kraja, Mestské centrum kultúry Malacky**

v y h l a s u j ú

**12. ročník súťaže**

**K N I H A  Z Á H O R I A  2019 – 2020**

**Aké knihy môžu byť prihlásené**

▪ knihy, ktoré vyšli v rokoch 2019 – 2020 a sú úzko späté s regiónom Záhoria tematicky alebo osobou autora, textovej alebo obrazovej časti,  
▪ sú z oblasti beletrie, odborno-populárnej, vedeckej alebo detskej literatúry,  
▪ majú pridelené medzinárodné číslo ISBN.

**Kto môže prihlásiť knihu**

▪ čitateľská verejnosť, sám autor, inštitúcie, vydavateľstvá, kníhkupci, distribútori, obecné a mestské úrady

**Ako a do kedy prihlásiť**

Jeden výtlačok prihlasovaného titulu je potrebné doručiť do Záhorskej knižnice **do 31. januára 2021.**

**Kto nominuje z prihlásených kníh finalistov**

Zo všetkých prihlásených kníh vyberie porota zložená zo zástupcov organizátorov 25 kníh, ktoré nominuje do hlasovania verejnosti. Pri výbere nominovaných kníh zohľadňuje najmä hľadiská:

□ obsahová úroveň,

□ vizuálna úroveň (obrazové a grafické spracovanie),

□ spätosť s regiónom Záhoria,

□ prínos pre región Záhoria.

**Kde nájdete nominované knihy**

Nominované knihy budú predstavené na webovej stránke venovanej Knihe Záhoria.

**Kto rozhodne o výsledkoch**

O Knihe Záhoria 2019 – 2020 rozhodne verejnosť internetovým hlasovaním. Hlasuje sa výberom jednej z nominovaných kníh **do 30. apríla 2021.**

Počas trvania súťaže môže hlasujúci hlasovať len jedenkrát a udeliť nominovaným knihám 1 hlas.

**Vyhlásenie výsledkov**

Súťaž bude vyhodnotená v mesiacoch **máj až jún 2021.**